als_Latn dik_Latn sag_Latn
Prokuroria e shtetit është prokurori e shpifjeve e kurdisjeve - Gani Mehmetaj
Letër publike ministrit të drejtësisë, z. Hajredin Kuçi
Zoti ministër i drejtësisë
Pesë prokurorë të shtetit, tre vjet me radhë, u morën me një lëndë e cila fund e krye ishte shpifje, ishte lëndë e parashkruar, s’kishte të bënte fare me viktimën së cilës iu hodhën në qafë mizorisht, duke e mbajtur peng e në tension si në shtetet më të egra totalitare. Ia këputën karrierën, e njollosën publikisht me ndihmën e zyrtarëve të administratës suaj. Ndërkaq, hetuesi i policisë, me autorizim të këtyre prokurorëve e terrorizoi me arrogancë primitive viktimën - kineastin e intelektualin e njohur, duke e fyer e denigruar si policia serbe para 17 vjetësh. Disa nga këta prokurorë janë: Habibe Salihu, Remzush Latifi, LLugiqi, etj, ndërkaq, polici i zellshëm për fyerje e mend shitës ishte B. Abdullahu. Viktima e terrorit e shpifjeve të Prokurorisë Themelore të Prishtinës jam unë, Gani Mehmetaj.
Pra, pesë prokurorët, ia hidhnin lëndën njëri-tjetrit, në vend se ta hidhnin në plehra që në fillim kallëzimin penal. Të gjitha ata e dinin fare mirë se të fusnin hundët e të merreshin më një lëndë të parashkruar, është vepër penale, por ata u bënë pjesë e shpifjes me fishkëllimat nga lartë, sepse me apostrofuan mua, kurse unë nuk u mora fare me projektet për të cilat më binin në qafë. Qëllimi ishte djallëzor: të përligjnin pezullimin tim nga puna dhe të më pengonin të kthehesha në punë, meqë me ktheu KPMSHK e Gjykata Themelore e Prishtinës.
Pas tri vjetësh presioni, prokurorja Habibe Salihu, me ftoi në bisedë. Ia sqarova me sinqeritet se akuza për kinse humbjen e kopjeve të filmave, është shpifje, sepse kopjet e filmave janë në Kosovafilm, pra nuk mungojnë as nuk kanë munguar kurrë, i tregova se unë nuk isha i ngarkuar me këto kopje, se drejtori nuk merret më gjëra të tilla triviale etj. etj. Madje, e ftova që të bindet se filmat janë aty ku ishin edhe më parë, sepse e kishim vetëm 300 metra larg objektin e Kosovafilmit. Ia paraqita të gjithë punëtorët e Kosovafilmit që mund të dëshmojnë për vërtetësinë e fjalëve të mia. Më vonë mora vesh se ajo nuk e pyeti askënd, as nuk shkoi të konstatonte gjendjen. Heshti si mumie e nuk iu përgjigjej kërkesave të mia legjitime.
Prokurorja H. Salihu lëndën e “krimeve të rënda”, ia hodhi prokurorit Remzush Latifit për “krime të lehta”. Ai pa një pa dy bëri aktakuzë dhe e nisi në Gjykatën e Prishtinës. Kjo ishte sikur të të akuzonin për vrasje, kurse “i vrari” ishte shëndosh e mirë. I thash prokurorit Latifi se akuza është qesharake, absurde, skandaloze, që s’ta kap mendja, por ai më ndërpreu, duke mu përgjigjur me cinizëm, në prani të avokatit tim: “e di se nga kjo aktakuzë nuk do të del asgjë”, por e dinte po ashtu se kjo shpifje e tij, do të me zvarriste nëpër gjyqe edhe pesë vjet të tjera. Pra, qëllimi ishte që më gënjeshtra të më pengonte të kthehesha në punë, sepse të gjitha gënjeshtrat tjera u kishin shterur shpifësve e prokurorëve. Çfarë zori kishte, nuk e di. Mund ta supozojë. Emri e mbiemri i prokurorit Latifi s’më thoshte asgjë, pos që ma kujtoi të vëllanë e tij, i cili pas vitit 1981 me tregonin se si i dënonte me nga 15 vjet burg të rinjtë që shkruanin inicialët KR. Teksti i aktakuzës, i formuluar nga ai ishte me një shqipe të zvetënuar, copë-copë e me sintaksë sllave. Mezi i rashë në fund. Por ky ishte niveli i tij.
Kjo është Prokuroria Themelore e Prishtinës, kjo është administrata e qeverisë suaj. Këta rojtarë të shtetit në vend se të merren me krimin e organizuar, korrupsionin që na mbyti, që e zbrazi shtetin si me 1999, në vend se te merren me armiqtë e shtetit që janë bërë aq shumë, merren me intelektualë e kineastë të njohur, i përgjojnë me aparaturë të shtrenjtë, sipas urdhëresës së prokurorëve, i ndjekin, i terrorizojnë, i njollosin, ua këpusin karrierën. Janë qindra zyrtarë të shtetit, të pezulluar a të përjashtuar nga puna, të cilat po kalojnë nëpër dhëmbëzoret e frikshëm të këtyre prokurorëve, me akuza absurde apo shpifje, ndërsa fatkeqët s’kanë ku ankohen. Janë dhjetëra sekretarë gënjeshtarë që i denoncuan për t’i hequr qafe, sepse i pengonin në vjedhje.
Kur prokurorët e shtetit janë në gjendej të më keqtrajtojnë e njollosin mua, që kam emër publik e veprimtari të frytshme, po atyre fatkeqeve që s’kanë mundësi të ngrehin zërin, çfarë u ndodhë? Me kanë thënë, zotni ministër Kuçi se, dhjetëra viktima të prokurorëve të instrumentalizuar, i ka goditur infarkti, kanë pësuar tronditje e kriza nervore, ua kanë çrregulluar jetën e familjen. Sikur të mos isha kalitur më goditje të vazhdueshme gjatë jetës sime, këtë fat do të pësoja.
Zoti ministër. Nuk e kërkoj as nuk e pres ndihmën tuaj, sepse edhe para tre vjetësh ua dërgova një letër të brendshme, ku u tregova për shpifjet e ndyta të sekretarit të MKRS-së, V. Firzi, që i takonte dhe i takon partisë suaj. Atëbotë u thash ma hiqni qafe, sepse ma ka ndërsyer dikush nga lartë, por nuk ma hoqët qafe, përkundrazi ai u bë edhe më i tërbuar.
Megjithatë, meqë kam dhënë kontributin tim për pavarësinë e shtetit të Kosovës, meqë jam angazhuar gjithë jetën për një shoqëri humane, kundër terrorit shtetëror e keqpërdorimeve, ndjeva obligim moral e intelektual t’u informojë për gjendjen në të cilën janë disa nga institucionet e shtetit tonë.
KD: Skenari Kumanovës, lidhja mes anëtarëve të grupit me DSK-nëSipas Koha Ditore, katërshja e grupit të Kumanovës ishte takuar në Prishtinë dhe Ferizaj me zyrtarin e lartë të Shërbimit Sekret Maqedonas....
- Shaqiri: Ali Ahmeti meriton plumbin, dikush i tradhtoi kosovarët në Kumanovë
- Ohridsky: “Monstra” publikohet të mërkurën, dyshime për vendin e vrasjes
- Gjermania i mbyllë kufijtë për Shengenin
- A ju kujtohet kumanovarja e vogël, ja çka tha nga Tetova (VIDEO)
- Deklarata e radhës e UÇK-së: Tradhtia na vrau 10 luftëtarë
- BDI-ja mirëpret qëndrimin e PDSH-së për bashkëpunim ndërpolitik (11)
- BDI deklarohet pas dy ditëve për terrorin në Kumanovë (10)
- Sheshet maqedonase ndërtohen nga miliona eurot e qytetarëve, sheshi i Dibrës me “sadakaja” dhe falas (9)
- Ahmeti dhe Thaçi kanë marrëveshje (8)
- Ahmeti i papërfillur për rastin e Kumanovës, nuk largohet nga Qeveria (7)
- Mustafa - Ahmeti më të interesuar për mbledhjen e dy qeverive (6)
als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn